રાજકોટઃ હવે સાઉથ કોરિયાના નાગરિકો કાઠિયાવાડી કેસર કેરીનો સ્વાદ માણશે. ભારતમાંથી આયાત થતી કેરી ઓર્ગેનિક ન હોવાથી સાઉથ કોરિયાએ એક સમયે ભારતીય કેરીની આયાત પર પ્રતિબંધ મૂક્યો હતો, પરંતુ હવે આ પ્રતિબંધ ઉઠાવી લેવામાં આવ્યો છે. આથી સાઉથ કોરિયાના પ્રતિનિધિઓ કેરીની ખરીદીના કરાર માટે સૌરાષ્ટ્રના પ્રવાસે આવ્યા છે. તેમણે સાવરકુંડલાના મોટા ભમોદરામાં ઓર્ગેનિક ફાર્મની મુલાકાત લીધી હતી અને મધુભાઈ સવાણી સાથે કેરીની ખરીદીના કરાર કર્યા છે.